Kan May, si Zyrus nagpaluwas kan ikaduwang album sa Filipinas, an My Inspiration. An album kompwesto nin 12 tracks, kabali an Always You asin pag-awit liwat kan You and Me Against the World ni Helen Reddy bilang tambalan kaiba an ina ni Pempengco. An album pinagsertipikaran bilang gold sa Filipinas sa laog sana nin duwang bulan matapos ipaluwas, asin nagin platinum kan Desyembre 2009. Siring man kan Mayo, si Zyrus nagluwas giraray asin nagperporm sa konsyertong David Foster and Friends na ginibo sa Mandalay Bay Resort asin Casino sa Las Vegas, Nevada. Sa episode kan Mayo 18 na Finale: Oprahs Search for the Worlds Most Talented Kids sa The Oprah Winfrey Show, si Zyrus nagpamidbid kan saiyang pinakainot na solong kanta sa kinaban, inapod ining Note to Godisinurat ni Diane Warren asin iprinodusir ni David Foster. An solong kanta nadownload nin digital kan parehong aldaw asin nagluwas bilang #24 sa Billboard Hot Digital Songs chart, #44 sa Billboard Hot 100, #9 Sa Hot Canadian Digital Singles chart asin #35 on the Canadian Hot 100. Dangan sa parehong bulan, si Zyrus giraray naimbitaran na magkanta sa programang Ti lascio una canzone bilang sarong espesyal na bisita. 